科索沃嘅主權地位向來都係一個好受國際社會所關注嘅問題，其中當地大部分嘅阿族人一直爭取同要求科索沃獨立，好多時重用好激進同暴力嘅方法爭取，但塞族人則視科索沃為塞爾維亞自古以嚟嘅固有領土，唔能夠就咁畀阿族搞獨立運動。終於喺2008年2月17號，時任科索沃總理哈辛·塔奇起科索沃首都普里什蒂納國會單方面宣佈脫離塞爾維亞共和國獨立，但唔係個個國家都承認，大多數承認科索沃主權的國家係歐盟成員國。